Author: Asta Urb
Company: Haapsalu Linnavalitsus

K O R R A L D U S

Haapsalu,								10.jaanuar 2007 nr 16

Projekteerimistingimuste kinnitamine 
(Supeluse  tn 4, Haapsalu)

Läbi vaadanud Promenaadi Maja OÜ (Vahepere tn 5-6, 13516 Tallinn) 27.12.2006 esitatud taotluse nr 7-2.15/6707 Supeluse tn 4 krundil asuva elamu ümberehitusprojekti (korterelamuks) projekteerimistingimuste saamiseks ja juhindudes ehitusseaduse § 19, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Supeluse tn 4, Haapsalu asuva elamu ümberehitusprojekti projekteerimistingimused nr 2-07 (lisatud).
2.	Korraldus teha teatavaks Promenaadi Maja OÜ (Vahepere tn 5-6, 13516 Tallinn) korralduse koopia saatmisega posti teel, ehitus- ja arhitektuurigrupile (A. Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea				Erko Kalev
				Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 2/ 07  “03” jaanuar  2007

Tingimused kinnitatud:
Haapsalu Linnavalitsuse korraldusega nr 16 
10.jaanuar 2007

Projekti nimetus | Elamu korterelamuks ümberehitamise projekt
Krundi asukoht | Supeluse tn 4, Haapsalu
Taotleja nimi | Promenaadi Maja OÜ

Krundi andmed

katastritunnus 18301:004:0047,  kinnistusraamatu registriosa nr 2283632
pindala 791m^2, maakasutuse sihtotstarve - 100% ärimaa

Projekti koostamisel arvestada alljärgnevat: |

1.

2.	Koostada projekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002 määrus nr 70).
3.	Projekti koosseisus esitada  digitaalne topo-geodeetiline asendiplaan M 1:500, millele on kantud krundi piirid, ol.olevad ja  projekteeritavad ehitised (ehitiste nurkade koordinaadid L-EST süsteemis) olemasolevad tehnovõrgud, projekteeritud tehnovõrgud, puud jne.
4.	Projekti koosseisus peavad sisalduma plaanid, vaated, lõiked mõõtkavas M 1:100 või 1:50, vajadusel detailide joonised.
5.	Projekteerimisel tuleb arvestada, et krunt asub Haapsalu vanalinna muinsuskaitseala kaitsevööndis ja Haapsalu holmide miljööväärtuslikul alal.    
6.	Muutmata olemasolevat ehituskehamit võib elamu siselahendust muuta, kavandades sinna kuni 6 (kuus) korterit. Hoone hoovipoolsele küljele on lubatud lisaks olemasolevale hoone kirdenurgal asuvale verandale kavandada analoogiline veranda ka hoone loodepoolsele nurgale.
7.	Hoone ümberehitamisel säilitada või taastada vana eeskujul valmistatud koopiadetailidega hoone fassaadi ja interjööri väärtuslikud osad (voodrilaudis, aknad-uksed ja nende dekoratiivraamistus, räästalahendus, korstnapitsid jms).
8.	Olemasoleva amortiseerunud eterniidist katusekatte võib asendada katusekivi või valtsitud tsinkplekist (tahvelplekk tahvli mõõduga 71x142cm) kattega.
9.	Katusekorruse valgustamiseks võib projekteerida kaarjad katuseuugid (Supeluse tn poolsele fassaadile üks ja merepoolsele küljele kuni neli uuki).
10.	Hoone eskiislahendus kooskõlastada Muinsuskaitseameti Läänemaa inspektori ja linnaarhitektiga.
11.	Projekti mahus anda hoone välisviimistluse värvilahendus. 
12.	Õuel paikneva kivist abihoone võib lammutada, säilitada tuleb abihoone Supeluse tn poolne paekivisein vähemalt piirdeaia kõrguses. Nõutav on lammutusluba.
13.	Krundi Suur-Mere tänavapoolsele piirile kavandada  tänavale iseloomuliku kõrgusega puitpiire ja -väravad. Supeluse tänava ääres säilitada paekivist piire. Kruntidevahelised piirded võivad olla haljastusega tihendatud metallvõrgust.
14.	Korteritele vajalik parkimine lahendada kinnistu piires.
15.	Lahendada krundi heakorrastus, haljastus ning olmeprügi kogumine.
16.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses.
17.	Krundi maakasutuse sihtotstarve ärimaa muudetakse võttes aluseks Haapsalu üldplaani ja kooskõlastatud projekti järele ehitatud hoone kasutusluba. 
Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris.

Lisad: | asendiskeem M 1:500

Tingimused
koostasid:

Linnaarhitekt               . ..………………………………… Anu Joost
Ehitusjärelevalveinsener   ………………………………..  Mati Jets
Linnaarengu ja muinsuskaitse peaspetsialist……………..  Tõnis Padu
Käesolevad tingimused on kehtivad kahe aasta jooksul alates nende kinnitamisest